### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger regnskab 2024 for Teknik- og Miljøudvalgets område med bemærkninger. Det samlede regnskab samt indstilling om overførsler fra 2024 til 2025 behandles i Økonomiudvalget og Kommunalbestyrelsen i særskilte sager.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

På udvalgets område viser regnskab 2024 et mindreforbrug på 2,8 mio. kr. i forhold til det oprindelige budget og et merforbrug på -1,4 mio. kr. i forhold til det korrigerede budget.

Det oprindelige budget var 189,0 mio. kr. og det korrigerede budget var 184,8 mio. kr. Forbruget i 2024 var 186,2 mio. kr.

De største afvigelser mellem korrigeret budget og forbrug er følgende:

*Vej, Ejendom og Affald, ekskl. brugerfinansierede områder*Der er et samlet merforbrug på [adresse] mio. kr. på området som primært består af:

* *Ejendomsområdet* endte med et merforbrug på -2,2 mio. kr. Dette skal ses i sammenhæng med overførslen af merforbrug fra 2023 på -2,7 mio. kr.
* På *Vej- og Parkområdet* skyldes merforbruget primært en hård vinter i starten af 2024 som gav øgede udgifter til Vintertjenesten.
* *Entreprenørservice* endte med et merforbrug i 2024 på -5,2 mio. kr., som blandt andet skyldtes det overførte merforbrug fra 2023 på -3,0 mio. kr. I 2024 har den grønne sæson været forlænget, hvilket betød øgede udgifter til timer og mandskab til den grønne pleje. Derudover har der i 2024 været et markant højt sygefravær, svarende til at der hele tiden har været ca. 3,5 medarbejder fraværende, derfor har det været nødvendigt at ansætte flere midlertidigt ansatte end normalt, ligeledes med øgede udgifter til følge.

*Vej, Ejendom og Affald, brugerfinansierede områder*
Regnskabsår 2024 endte med et mindreforbrug på de brugerfinansierede områder på 13,7 mio. kr. Mindreforbruget består af:

* *Renovationsområdet* kom ud af 2024 med mindreudgifter på 12,9 mio. kr. efter at det i samråd med ARGO blev besluttet, at planlagte indkøb af rest- og madbeholdere udskydes til selskabsgørelsen er trådt i kraft.
* *Skadedyrsområdet* havde mindreudgifter på 0,9 mio. kr. efter at have modtaget en efterregulering fra Mortalin i 2024 på baggrund af færre rotteanmeldelser i 2023 end forudsat i kontrakten.

*Plan, Byg og Berit Andresen er et merforbrug på området på -6,4 mio. kr. som primært består af:

* *Færgeområdets*regnskabsresultat blev et merforbrug på -7,9 mio. kr. Merforbruget skyldes flere større ekstraordinære reparationer i forbindelse med en række færgenedbrud, men også for at undgå nye nedbrud.

  Det fremgår af hensigtserklæring H11 i budgetaftalen for budget 2025-2028, at færgeområdets merforbrug i 2024 nulstilles i forbindelse med overførselssagen.

*Teknisk tillægsbevilling*Der blev i løbet af 2024 givet en tillægsbevilling til Teknik- og Miljøudvalget på 1,0 mio. kr. på baggrund af et forventet merforbrug, med henblik på overholdelse af udvalgets bevillingsramme.

## Økonomiske konsekvenser

På udvalgets område viser regnskab 2024 et mindreforbrug på 2,8 mio. kr. i forhold til det oprindelige budget og et merforbrug på -1,4 mio. kr. i forhold til det korrigerede budget.